**Darrell Antwonne Arthur**, nado o 25 de marzo de 1988 en Dallas (Texas), é un ex xogador profesional de baloncesto estadounidense. Mide 2,06 metros de altura, e xogaba na posición de ala-pivote. Foi campión da NCAA coa Universidade de Kansas en 2008. É curmán do aleiro Quinton Ross.

Traxectoria
-----------

### Universidade

Xogou durante dúas tempadas cos *Jayhawks* da Universidade de Kansas. Na súa primeira tempada, xogando ao carón do que sería primeira rolda do Draft da NBA de 2007 Julian Wright, fixo 9,8 puntos e 4,7 rebotes en 19,0 minutos de xogo, sendo ademais o líder do equipo en tapóns, conseguindo 1,5 por partido. Foi elixido no mellor quinteto *freshman* da Big 12 Conference.

Na súa segunda e derradeira tempada foi o segundo máximo anotador do equipo (12,8 puntos por partido) e o segundo máximo reboteador (6,3), rematando na cuarta posición da Big-12 en porcentaxe de tiros de campo (54,3%). Chegou co seu equipo á final da NCAA, na cal erixiuse coma líder dos *Jayhawks* ante a Universidade de Memphis, conseguindo 20 puntos e 10 rebotes, anotando 9 de 13 en tiros de campo. Foi elixido no mellor quinteto da Big 12. Durante a súa traxectoria en Kansas levou na camiseta o número *00* (dobre 0), que non levara ninguén dende Greg Ostertag. No total da súa traxectoria coma universitario fixo 11,3 puntos e 5,5 rebotes por partido, cunha porcentaxe de tiro do 54,1%.

### Selección nacional

Foi elixido para representar ao seu país coa selección dos Estados Unidos nos Campionatos do Mundo sub-19 celebrados en Novi Sad (Serbia), pero non puido xogar por unha rotura na súa perna esquerda.

### Profesional

Arthur foi elixido na 27ª posición do Draft da NBA de 2008 por New Orleans Hornets, pero foi inmediatamente traspasado aos Portland Trail Blazers a cambio de diñeiro, os cales o traspasaron á súa vez aos Houston Rockets a cambio dos dereitos do francés Nicolas Batum, elixido no posto 25. Pouco despois, os Rockets o traspasaron de novo, desta vez aos Memphis Grizzlies a cambio de Donte' Greene, elixido no mesmo draft no posto 28. O 8 de xullo dese mesmo ano asinou un contrato polos Grizzlies.

O 27 de xuño de 2013, Arthur foi traspasado xunto a Joffrey Lauvergne ós Denver Nuggets a cambio de Kosta Koufos.

O 13 de xullo de 2018, Arthur foi traspasado xunto a Kenneth Faried e dúas futuras eleccións do Draft ós Brooklyn Nets, a cambio de Isaiah Whitehead. Sete días máis tarde foi traspasado ós Phoenix Suns a cambio de Jared Dudley e unha elección da segunda rolda do Draft de 2021. O 15 de outubro de 2018, foi cortado polos Suns.

Notas
-----

1. ↑  "Darrell Arthur Prospect Profile". Arquivado dende o orixinal o 07 de marzo de 2009. Consultado o 20 de setembro de 2009.
2. ↑  Kansas 75, (1) Memphis 68
3. ↑  Ficha de Arthur en TDR
4. ↑  "Arthur's wild night: inaccurate rumors, a long wait, three trades". Arquivado dende o orixinal o 23 de xullo de 2008. Consultado o 20 de setembro de 2009.
5. ↑  Grizzlies sign first round draft picks O.J. Mayo and Darrell Arthur
6. ↑  "Nuggets Acquire F Darrell Arthur From Memphis Grizzlies". *NBA.com*. 27 de xuño de 2013. Arquivado dende o orixinal o 01 de xullo de 2013. Consultado o 28 de xuño de 2013.
7. ↑  "Brooklyn Nets acquire Kenneth Faried, Darrell Arthur from Denver Nugget". *NBA.com*. 13 de xullo de 2018. Consultado o 13 de xullo de 2018.
8. ↑  "Brooklyn Nets Complete Trade With Phoenix Suns". *NBA.com*. 20 de xullo de 2018. Consultado o 20 de xullo de 2018.
9. ↑  "Suns Waive Arthur, Harrison". *NBA.com*. 15 de outubro de 2018. Consultado o 15 de outubro de 2018.

Véxase tamén
------------

### Ligazóns externas

* Estatísticas en Basketball-Reference.com Arquivado 17 de xullo de 2010 en Wayback Machine. *(en inglés)*
* Perfil de Arthur en Draftexpress.com *(en inglés)*

| * v
* c
* e
Draft da NBA 2008 |
| --- |
| Primeira Rolda | 
* Derrick Rose
* Michael Beasley
* O. J. Mayo
* Russell Westbrook
* Kevin Love
* Danilo Gallinari
* Eric Gordon
* Joe Alexander
* D. J. Augustin
* Brook Lopez
* Jerryd Bayless
* Jason Thompson
* Brandon Rush
* Anthony Randolph
* Robin Lopez
* Marreese Speights
* Roy Hibbert
* JaVale McGee
* J. J. Hickson
* Alexis Ajinça
* Ryan Anderson
* Courtney Lee
* Kosta Koufos
* Serge Ibaka
* Nicolas Batum
* George Hill
* Darrell Arthur
* Donté Greene
* D. J. White
* J.R. Giddens

 |
| Segunda Rolda | 
* Nikola Peković
* Walter Sharpe
* Joey Dorsey
* Mario Chalmers
* DeAndre Jordan
* Ömer Aşık
* Luc Mbah a Moute
* Kyle Weaver
* Sonny Weems
* Chris Douglas-Roberts
* Nathan Jawai
* Sean Singletary
* Patrick Ewing, Jr.
* Ante Tomić
* Goran Dragić
* Trent Plaisted
* Henry Walker
* Malik Hairston
* Richard Hendrix
* DeVon Hardin
* Shan Foster
* Darnell Jackson
* Tadija Dragićević
* Maarty Leunen
* Mike Taylor
* Sasha Kaun
* James Gist
* Joe Crawford
* Deron Washington
* Semih Erden

 |

|  |  |
| --- | --- |
| Control de autoridades | 
* Wd: Q964778
* Basketball-Reference: arthuda01
* ESPN: 3413
* NBA: 201589

 |